stanford-oval/wikipedia huggingface dataset:
Burkina Faso olympialaisissa

Burkina Faso osallistui olympialaisiin ensimmäistä kertaa  Münchenin kesäolympialaisissa 1972 nimellä Ylä-Volta. Seuraavan kerran maa oli mukana Soulissa 1988, ja on osallistunut kaikkiin kesäolympialaisiin sen jälkeen. Talvikisoissa se ei ole ollut mukana.
Vuoteen 2019 mennessä Burkina Faso ei ollut saavuttanut olympialaisissa yhtään mitalia, eikä pistesijaa eli sijoitusta kahdeksan parhaan joukkoon.
Aiheesta muualla

Burkina Faso Kansainvälisen olympiakomitean sivustolla (englanniksi)
Valtiot olympialaisissa
Carl Timoleon von Neff

| Carl Timoleon von Neff |
| --- | --- |
 Carl Timoleon von Neff noin vuosina 1860–1870.
Henkilötiedot
Syntynyt: 14. lokakuuta 1804 nyk. Püssi, Viro
Kuollut: 5. tammikuuta 1877 (72 vuotta) nyk. Pietari, Venäjä
Kansalaisuus:  baltiansaksalainen
Taiteilija
Taidesuuntaus:  Akateeminen taide
Omakuva
Carl Timoleon von Neff, myös Timofei Andrejevitš Neff (ven. Тимофей Андреевич Нефф; 14. lokakuuta (J: 2. lokakuuta) 1804 Neu Isenhof, nyk. Püssi – 5. tammikuuta 1877 (J: 24. joulukuuta 1876) Pietari) oli baltiansaksalaista alkuperää oleva venäläinen hovimaalari, konservaattori ja taiteenkeräilijä.
Elämäkerta

Carl Timoleon von Neff syntyi ranskalaisen kotiopettajattaren aviottomana lapsena. Hänet lähetettiin vuonna 1824 opiskelemaan Dresdenin kuvataideakatemiaan ja hän asettui Pietariin vuonna 1826, jossa hänen lahjakkuutensa opittiin tuntemaan keisarillisessa hovissa. Hän matkusti sen jälkeen Italiaan sekä teki pitkän matkan Venäjällä vuonna 1837, jonka aikana hän maalasi kylänäkymiä ja laatukuvia. Vuodesta 1839 alkaen hän oli Keisarillisen taideakatemian dekaani ja Nikolai I:n hovimaalari. Vuodesta 1846 alkaen hän oli Accademia delle Arti del Disegnon kunniajäsen.
Kesällä 1838 Neff nai Louise von Kalbarsin, jonka kanssa hän sai kaksi lasta. Neff nimitettiin Keisarillisen taideakatemian professoriksi vuonna 1849. Kaksi vuotta myöhemmin hän osti Pieran kartanon Wesenbergistä (nykyinen Rakvere), jonka ateljeessa hän maalasi useimmat teoksistaan. Hänestä tuli vuonna 1864 Eremitaašin taidemuseon konservaattori ja hän hoiti keisarillisen perheen palatsin taidekokoelmia. Hänet esiteltiin ajan seurapiireille.
Neff on ennen kaikkea yläluokan muotokuvamaalari ja hän maalasi myös raamatullisia ja mytologisia aiheita, kuten myös laatukuvia. Hän sai myös tilauksia Venäjän ortodoksiselta kirkolta muun muassa Pietarin Iisakin kirkkoa ja Wiesbadenin venäläistä ortodoksikirkkoa varten. Neff maalasi myös luterilaisen Helsingin tuomiokirkon alttaritaulun Jeesuksen ristiltäotto.
Vuonna 1861 Neff oli myös Münkenhofin linnan (lähellä Laekverea) omistaja ja hän kokosi kahteen kartanoonsa tärkeän taulukokoelman, joka on nykyään Tallinnan Kumun taidemuseon kokoelmien pohjana. Hän uudisti kartanonsa uusrenessanssityyliseksi vuosien 1866–1872 välillä, jonne keisari Aleksanteri II henkilökohtaisesti lahjoitti hänelle marmorisen pääportaikon.
Carl Timoleon von Neff on haudattu Simunan (tuohon aikaan Sankt Simonis) hautausmaalle Virossa.
Teoksia

Suuriruhtinatar Aleksandra Petrovnan muotokuva
Suuriruhtinattarien Marian ja Olgan muotokuva, Nikolai I:n tyttäret
Olsufjevin lasten muotokuva
Kylpijä
Lady Barrett
Enkeli
Italialaiset katulapset
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Carl Timoleon von Neff
Käännös suomeksi
Central Stage of Music

| Central Stage of Music |
| --- | --- |
Perustettu:  2009
Perustajat:  Benjamin Heller
Tilanne:  aktiivinen
Jakelijat:  DJ Beat Records Scandinavia
Tyylilajit:  dance, hands up, hardstyle
Kotimaa:  Saksa
Sijainti:  Ingolstadt
Kotisivu
Infobox OKNimi-testi OK: 
Central Stage of Music on saksalainen tanssimusiikkiin erikoistunut levymerkki, jonka omistaa Benjamin Heller. Se perustettiin vuonna 2009. Levymerkin artisteihin kuuluvat muun muassa DJ Restlezz, Arctic City ja X-Cess! Levymerkillä oli monia alalevymerkkejä: muun muassa Danceclusive, Good Source ja Mamma Mia. Vuodesta 2016 levymerkit yhdistettiin CSOMiin. Levymerkki keskittyy muun muassa handsup-, jumpstyle- ja electromusiikkiin. Yhtiö julkaisee vuosittain sen edustamiin musiikkilajeihin perustuvia kokoelmalevyjä, kuten Danceclusive 4U.
Suomessa ja muualla pohjoismaissa levymerkin musiikkia julkaisee DJ Beat Records Scandinavia.
Aiheesta muualla

Central Stage of Musicin kotisivut
Central Synagogue

| Central Synagogue |
| --- | --- |

Osoite:  646-652 Lexington Avenue
Sijainti:  Manhattan, New York, Yhdysvallat
Koordinaatit:  40°45′34.5″N, 073°58′13.7″W
Rakennustyyppi:  synagoga
Valmistumisvuosi:  1872
Suunnittelija:  Henry Fernbach
Omistaja:  Congregation Ahawath Chesed-Shaar Hashomayim
Korkeus:  40 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Central Synagogue on Manhattanilla New Yorkissa sijaitseva uusmaurilaiseen tyyliin rakennettu synagoga, johon on otettu mallia Budapestin Dohány-kadun synagogasta. Se on ollut pidempään jumalanpalveluskäytössä kuin yksikään toinen kaupungin synagogista.
Synagogasta tuli virallisesti New York Cityn maamerkki vuonna 1966 ja kansallinen maamerkki vuonna 1975. Se omistaa Salem Fieldsin hautausmaan Brooklynissä.
Aiheesta muualla

Kuvia tai muita tiedostoja aiheesta Central Synagogue Wikimedia Commonsissa
Chandela

Chandela-dynastian hallitsema alue nykyisessä Pohjois-Intiassa 1200-luvun Aasian kartalla..
Chandela oli nykyisen Pohjois-Intian alueella hallinnut rajput-klaani. Sen uskotaan hallinneen alueella 800-luvulta lähtien. Heidän perintönään on Kalinjarin linnake Uttar Pradeshin osavaltion alueella. Vuonna 1023 Chandela menetti linnakkeen hallinnan Ghaznavideille ja vuosisadan loppuun mennessä Chandelan valta oli jo hiipunut.
Central Perk

Kuva Central Perkin nurkkauksesta, missä näkyy myös Phoeben kitara. Kyseisessä nurkkauksessa Phoebe esittää kappaleensa.
Kuva Central Perkistä.
Kuva Central Perkin ulko-ovesta.
Central Perk on kuvitteellinen kahvila Frendit-televisiosarjassa. Se on yksi sarjan keskeisimmistä tapahtumapaikoista, jossa päähenkilöt viettivät suuren osan vapaa-ajastaan keskustellen. Se sijaitsi New Yorkin Greenwich Villagessa lähellä ystävysten asuntoja. Central Perk -nimi tulee Central Parkista. Central Perkin omistaja on Terry-niminen mies, jota Rachel ja Phoebe kutsuvat idiootiksi. Häntä ei nähty sarjassa usein, vaan paikalla oli tavallisesti tarjoilija Gunther.
Ennen kahvilaa paikalla sijaitsi baari, jossa ystävykset viettivät aikaansa. Sen mentyä konkurssiin he saivat kuulla, että paikalle tulisi kahvila eivätkä uskoneet viihtyvänsä siellä. Joka tapauksessa he viettivät siellä paljon aikaa istuen isolla sohvalla, joka oli heidän saapuessaan käytännössä aina vapaana muiden paikkojen ollessa täynnä. Tästä käsikirjoittajat tekivät vitsin, kun yhdessä jaksossa ystävykset saapuvat kahvilaan huomaten sohvan olevan varattu. He katsahtivat toisiaan, kääntyivät ympäri ja poistuivat. Kyseinen kerta oli kolmannella tuotantokaudella, ja sohvalla istuivat juuri edellä mainitun tuotantokauden käsikirjoittajat.
Vieraana George Stephanopoulus -jaksossa Joey todistaa Chandlerille, että Central Perkiin on alle sata askelmaa heidän asunnoltaan laskien niiden määräksi 97.
Ystävykset siis viettävät suuren osan sarjasta Central Perkissä, missä Phoebe usein soittelee säveltämiään ja sanoittamiaan kappaleita. Yhdessä jaksossa myös Ross soitti siellä oman ”kappaleensa”, mitä kaikki muut paitsi Phoebe pitivät kamalana. Kappaleessa kuullaan muun muassa helikopterin ääntä, lampaan määmimistä, koiran haukkumista ja muiden eläinten ääniä. Lopussa Ross paljastaa, että soitti tahallaan viimeisen kappaleen huonosti jotta Phoebe voisi soittaa kahvilassa taas.
Kahvilaketju

Sarjan innoittamana ympäri maailmaa on avattu ainakin neljä kahvilaa käsittävä Central Perk -ketju. Kahvilat sijaitsevat Dubaissa ja Genevessä.
Chancellorsvillen taistelu

Chancellorsvillen taistelu käytiin Yhdysvaltain sisällissodassa 30. huhtikuuta – 6. toukokuuta 1863 lähellä Chancellorsvillen kylää Spotsylvanian piirikunnassa Virginiassa. Taistelua on kutsuttu kenraali Robert E. Leen täydelliseksi taisteluksi, koska hän päihitti Unionin Joseph Hookerin komentaman armeijan, joka oli yli kaksi kertaa suurempi kuin Leen Pohjois-Virginian armeija. Kenraali Stonewall Jackson haavoittui kuolettavasti taistelussa, ja Lee lausuikin menettäneensä taistelussa ”oikean käsivartensa”.
Chancellorsvillen sotaretki alkoi, kun Unionin armeija ylitti Rappahannock-joen 27. huhtikuuta 1863. Unioni keskitti joukkojaan Chancellorsvillen luo 30. huhtikuuta – 1. toukokuuta. Kovat taistelut alkoivat alueella 1. toukokuuta ja päättyivät Unionin armeijan vetäytymiseen 5–6. toukokuuta.
Taistelu päättyi Konfederaation voittoon. Alueella on nykyisin Yhdysvaltain kansallinen sotilaspuisto.
Carl Fredrik Meinander

C. F. Meinander (vas.) ja hänen tanskalainen kollegansa Hans Jørgen Madsen vuonna 1961.
Carl Fredrik Waldemar Meinander (6. lokakuuta 1916 Helsinki – 23. elokuuta 2004 Helsinki) oli suomalainen arkeologi ja Helsingin yliopiston Suomen ja Skandinavian arkeologian professori.
Meinanderin isä oli Karl Konrad Meinander ja poikansa on professori Henrik Meinander.
Teokset

Några forngravar i Laihela (1943)
De österbottniska tvärlåsspännena (1949)
Esihistoria. Etelä-Pohjanmaan historia I (1950)
Die Bronzezeit in Finnland (1954)
Die Kiukaiskultur (1954)
Kolsvidja (1957)
Smikärr (1962)
Kommentarer till spånpålens historia (1962)
Skifferknivar med djurskaft (1964)
Dåvits (1969)
Myrsbacka (1984)
Radiokarbondateringar till Finlands stenålder (1971)
Svenska Österbottens historia, I
Om introduktion av sädesodling i Finland
Kirjallisuutta

Edgren, Torsten: Carl Fredrik Meinander: Arkeolog med perspektiv.  Helsingfors:  Museiverket, 2013.  ISBN 978-951-616-243-3.
Aiheesta muualla

Edgren, Torsten: / Meinander, Carl Fredrik (1916–2004). Kansallisbiografia-verkkojulkaisu.  11.10.2005. Helsinki:  Suomalaisen Kirjallisuuden Seura.
Carl Fredrik Meinanderin muistokirjoitus Helsingin Sanomissa
Capital Letters

| ”Capital Letters” Hailee Steinfeld & BloodPop |
| --- | --- | --- |

Singlen tiedot
 Albumilta: Fifty Shades Freed: Original Motion Picture Soundtrack
 Julkaistu: 12. tammikuuta 2018
 Formaatti: digitaalinen lataus
 Tuottaja(t): Benjamin Rice, BloodPop
 Tyylilaji: pop, dancepop
 Kesto: 03.39
 Levy-yhtiö: Universal Studios, Republic
Hailee Steinfeldin muut singlet
| ”Let Me Go” 2017 | ”Capital Letters” 2018 | ”Colour” 2018 |
BloodPopin muut singlet
| ”Friends” 2017 | ”Capital Letters” 2018 | ”A Good Night” 2018 |
Capital Letters on yhdysvaltalaislaulaja Hailee Steinfeldin sekä yhdysvaltalaistuottaja BloodPopin kappale. Sen ovat sanoittaneet Steinfeld, BloodPop, Raye, Andrew Jackson, Ellie Goulding ja Ely Weisfeld. Kappaleen tuotannosta vastasivat puolestaan BloodPop ja Benjamin Rice. Kappaleen julkaisivat Universal Studios sekä Republic Records elokuvan "Fifty Shades Freed" soundtrack-albumin toisena singlenä 12. tammikuuta 2018.
Käännös suomeksi
Caph

| Caph |
| --- | --- |

Bayerin designaatio:  Beta Cassiopeiae
HR-designaatio:  HR 21
HD-designaatio:  HD 432
Muut designaatiot:  Al Sanam al Nakah, Gl 8, BD+58°3, LHS 1027, GCTP 16.00, SAO 21133, FK5 2, HIP 746, GC 147, ADS 107, CCDM J00092+5909
Fyysiset ominaisuudet
Näennäinen kirkkaus:  2,28 mv
Absoluuttinen kirkkaus:  1,16 Mv
Valovoima:  28 aurinkoa
Spektriluokka:  F2III-IV
Väri-indeksi:  B-V 0,34  U-B 0,11
Lämpötila:  6700 K
Massa:  2 M☉
Säde:  4 R☉
Muuttujatyyppi:  Delta Scuti
Pyörimisnopeus:  70 km/s
Astrometriset ominaisuudet
Tähdistö:  Kassiopeia
Rektaskensio (J2000):  00h 09m 10,7s
Deklinaatio (J2000):  +59° 08′ 59″
Etäisyys:  47 valovuotta, 14parsekia
Ominaisliike:  RA 523,39  dekl. − 180,42 mas/v
 Näkyy leveysasteiden 90° N  ja 31° S välillä. 
Caph (β Cassiopeiae) on Kassiopeian tähdistössä oleva tähti. Sen etäisyys on 54,5 ± 0,5 valovuotta, näennäinen kirkkaus 2,28, absoluuttinen kirkkaus 1,16 ja väri-indeksi B-V 0,34. Spektrityypiltään tähti on F2III(IV?), ja sen pintalämpötila on 6 700 kelviniä, luminositeetti 28 aurinkoa, säde 4 aurinkoa ja massa noin 2 auringon massaa. Tähti lienee aikanaan muistuttanut Altairia. Tähti on ylittämässä Hertzsprungin aukkoa, jossa tähti muuttuu punaiseksi jättiläiseksi. Vaihe on lyhytkestoinen, ja siksi Hertzsprungin aukkoa ylittävät tähdet ovat melko harvinaisia.
Vedyn palaminen tähden keskustassa on päättynyt, minkä takia tähden sisusta on alkanut kuumeta ja laajentaa tähden ulko-osia. Tähti viettää prosentin miljardin vuoden eliniästään Herzprungin aukossa. Caph on Delta Scuri -tyypin muuttuva tähti, kirkkain näistä kääpiökefeideistä. Sen sykkimisjakso on 2,5 tuntia, jona aikana sen valo vaihtelee 6 prosenttia. Tähdellä on 27 päivän jaksoissa kiertävä epätavallisen pieni seuralaistähti.
| --- | --- |
Tähdet:  γ Cas, α Cas, β Cas, δ Cas, ε Cas, η Cas, ζ Cas, 50 Cas, κ Cas, θ Cas, ι Cas, ο Cas, 48 Cas, ρ Cas, υ2 Cas, χ Cas, ψ Cas, λ Cas, ξ Cas, R Cas, υ1 Cas, 1 Cas, τ Cas, σ Cas, AR Cas, ν Cas, π Cas, φ Cas, 4 Cas, ω Cas, V509 Cas, μ Cas, 42 Cas, 49 Cas, 47 Cas, 40 Cas, 31 Cas, 12 Cas, 23 Cas, 6 Cas, 10 Cas, 32 Cas, 43 Cas, 53 Cas, 21 Cas, 68 Cas, 2 Cas, 44 Cas, 38 Cas, 9 Cas, SU Cas, 52 Cas, V373 Cas, 55 Cas, AO Cas, 13 Cas, RZ Cas, 35 Cas, 16 Cas, 54 Cas, HD 17156
Eksoplaneetat:  HD 17156 b
Calgaryn kansainvälinen lentoasema

Calgaryn kansainvälinen lentoasema (IATA: YYC, ICAO: CYYC, engl. Calgary International Airport) on Calgaryn kaupungin läheisyydessä, Albertan provinssissa sijaitseva kansainvälinen lentoasema. Lentoasema sijaitsee kaupungin koillispuolella ja etäisyys kaupungin keskustasta on noin 17 kilometriä. Lentoasema on WestJetin kotikenttä sekä Air Canadan sekä Air Canada Jazzin solmukohde.
Historia

Calgaryn ensimmäinen lentokenttä avattiin 1914 Bownessissa, joka sijaitsi noin 10 kilometriä kaupungin länsipuolella. Kenttä oli ruohopintainen ja huonossa kunnossa oleva hangaari toimitti terminaalin virkaa. Vuonna 1939 lentoasema siirtyi nykyiselle paikalleen kaupungin koillispuolelle. Uusi lentoasema nimettiin ensimmäisen maailmansodan lentäjä-ässän Capteeni Fred McCallin mukaan McCall Fieldiksi. Lentoasema oli alun perin Calgaryn kaupungin hallinnoima, toisen maailmansodan alussa 1940 Kanadan hallituksen Department of Transport otti kentän haltuunsa. Sodan jälkeen 1949 kenttä palautui kaupungin hallintaan, tuohon aikaan asemalla oli neljä kiitotietä sekä viisi hangaaria. Toiminnan laajentuessa rakennettiin uusi terminaalirakennus, joka valmistui 1956. Terminaali oli maan modernein. Viisi vuotta myöhemmin lentoyhtiöt siirtyivät käyttämään suihkukoneita ja terminaalirakennus jäi vanhanaikaiseksi. terminaaliin tehtiin muutamia laajennuksia ajan kuluessa mutta vuonna 1966 kaupunginhallitus päätti ettei sillä olisi taloudellisesti mahdollisuutta uuteen terminaalirakennukseen ja päätti myydä lentoaseman Kanadan valtiolle 2 000 000 dollarilla ja vastineeksi valtio lupasi peruskorjata koko lentoasema-alueen sekä rakentaa uuden terminaalin. Kaupan yhteydessä kentän nimi muuttui nykyiseen muotoonsa Calgaryn kansainvälinen lentoasemaksi. Transport Canada hankki omistukseensa läheisiä maa-alueita, rakensi uudet yhdystiet, peruskorjasi kiitotiet ja rakensi uuden terminaalirakennuksen joka valmistui 1977.
2. kesäkuuta 1992 lentoaseman omistus ja laajennusvastuu siirtyi Calgary Airport Authoritylle joka on aseman nykyinen ylläpitäjä.
Kiitotiet

Lentoasemalla on kolme kiitotietä joiden pituudet ovat 1 890 (07/25), 2 438 (10/28) ja 3 803 (16/34) metriä. Kiitoteistä viimeksi mainittu on Kanadan pisin kiitotie. Aseman korkeus merenpinnasta on 1 084 metriä, minkä vuoksi lentokoneet tarvitset normaalia pidemmän kiitotien.
Kentälle on myös suunnitteilla uusi neljäs kiitotie (16L–34R) jonka pituudeksi tulisi 4 267 metriä ja leveydeksi 60 metriä.
Aiheesta muualla

Kuvia tai muita tiedostoja aiheesta Calgaryn kansainvälinen lentoasema Wikimedia Commonsissa
Calgaryn kansainvälinen lentoasema (Arkistoitu – Internet Archive) (englanniksi)
Chuck Comeau

Chuck Comeau
Charles-Andre ”Chuck” Comeau (s. 17. syyskuuta 1979) on kanadalainen rockmuusikko. Hänet tunnetaan Simple Plan -yhtyeestä, jossa hän työskentelee rumpalina ja taustalaulajana.
Comeau syntyi Montréalissa Québecissä, ja hän kuului yhdessä Pierre Bouvierin kanssa jo Simple Plania edeltäneeseen Resetiin.
Chuck Finley

Chuck Finley
Charles Edward ”Chuck” Finley (s. 26. marraskuuta 1962) on vasenkätinen yhdysvaltalainen baseballpelaaja (syöttäjä). Hän pelasi Major League -tasolla vuosina 1986–2002.
Finley pelasi ammattilaisuransa aikana seuroissa Los Angeles Angels of Anaheim, Cleveland Indians ja St. Louis Cardinals. Hän osallistui tähdistöotteluun useaan otteeseen.
Finley oli naimisissa Tawny Kitaenin kanssa vuosina 1997–2002. Liitto kuitenkin päättyi eroon.
Carlo Cavazzi

Carlo Cavazzi Space on italialainen avaruustekniikkayhtiö. Saksalainen OHB osti sen heinäkuussa 2007.
Yhtiö syntyi vuonna 1981 Milanoon rakentamaan mikrosatelliitteja, mm. MIOSAT on vuonna 2007 tekeillä ASIn tilauksena. Yhtiö kehittyi nk. keskikokoiseksi satelliittivalmistajaksi, siinä työskentelee 180 ihmistä. Yhtiö valmistaa myös avaruusalusten tieteellisiä laitteita ja tekee kaukokartoitusdatan käsittelyä. Sen liikevaihto oli 36 miljoonaa euroa vuonna 2005–2006.
Aiheesta muualla

Yhtiön sivusto
Capgrasin oireyhtymä

| Capgrasin oireyhtymä |
| --- | --- |
Tautitietokanta:  32606
MeSH:  D002194
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Capgrasin oireyhtymä on harvinainen neurologinen häiriötila, josta kärsivä luulee, että läheiset ihmiset on korvattu heitä esittävillä huijareilla, roboteilla tai ulkoavaruuden olennoilla. Se on nimetty ranskalaisen psykiatrin Joseph Capgrasin (1873–1950) mukaan.
Tila johtuu luultavasti siitä, että kasvoihin liittyvät emotionaaliset reaktiot ovat häiriintyneet, vaikka kasvontunnistus onkin pysynyt ennallaan (vastakohtana prosopagnosia, jossa kasvontunnistus on häiriintynyt, mutta emotionaaliset reaktiot saattavat olla tallella).
Aiheesta muualla

MeSH/FinMeSH: Capgrasin oireyhtymä
"Miten vaimoni vaihdettiin tähän avaruusolioon?" Tekniikka ja talous 6.11.2014
Carl Magnus Mauritz Armfelt

Carl Magnus Mauritz Armfelt (1870)
Carl Magnus Mauritz Armfelt (10. elokuuta 1836 Halikko – 20. joulukuuta 1890 Turku) oli suomalainen kreivi, taidemesenaatti ja teollisuus- valtiopäivämies.
Armfeltin vanhemmat olivat tilanomistaja, kreivi Magnus Reinhold Armfelt ja kreivitär Adelaide Gustava Aspasia (Vava) Armfelt ja puoliso vuodesta 1860 Eugenia Palmfelt (k. 1913). Tilanomistaja, valtiopäivämies August Magnus Gustaf Armfelt oli hänen veljensä. Carl Magnus Mauritz Armfelt tuli ylioppilaaksi 1855 ja oli jonkin aikaa maanviljelijä, mutta ryhtyi sitten konepajateollisuuden yrittäjäksi ostettuaan 1866 Turun Rautateollisuus -yhtiön. Armfelt osallistui Turun kunnalliselämään ja tuli tunnetuksi taiteen harrastamisesta ja tukemisesta. Hän sai kamarijunkkarin arvonimen 1881. Armfelt osallistui aatelissäädyssä valtiopäiville 1863–1864.
Armfelt valittiin Turun kaupunginvaltuustoon vuonna 1875. Hän toimi valtuuston varapuheenjohtajana vuosina 1885–1889 ja puheenjohtajana vuoden 1889 loppupuolella.
Arkkitehti, valtiopäivämies Carl Eugen Armfelt oli Carl Magnus Mauritz Armfeltin poika.
Carlo Cassola

| Carlo Cassola |
| --- | --- |
 Carlo Cassola vuonna 1934.
Henkilötiedot
Syntynyt: 1917 Rooma, Italia
Kuollut: 1987 (69–70 vuotta) Monte Carlo, Monaco
Kansalaisuus:  Italia
Ammatti:  kirjailija
Kirjailija
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Carlo Cassola (1917 Rooma, Italia – 1987 Monte Carlo, Monaco) oli italialainen kirjailija. Hänen teoksistaan vastarintaliikkeestä ja sodan jälkeisestä ajasta kertova Buben tyttö La ragazza di Bube (1960) on saanut paljon huomiota Italian ulkopuolellakin. Cassola sai tästä kirjasta Italian arvostetuimman kirjallisuuspalkinnon,  Strega-palkinnon vuonna 1960[lähde? ].
Cassola luokiteltiin joskus italialaisiin neorealisteihin, mutta itse hän vastusti kaikkia häneen liitettyjä nimikkeitä ja ryhmittymiä.
Buben tyttö on pohjana samannimiselle elokuvalle, jonka pääosaa näyttelee Claudia Cardinale[lähde? ].
Suomennetut teokset

Buben tyttö (La ragazza di Bube), suomentanut L. Ahtiluoto, WSOY 1961
Pyyntimies (Il Cacciatore), suomentanut J. A. Hollo, WSOY 1966
"Sotilas", novelli, suom. Marja-Leena Mikkola, teoksessa Italialaisia kertomuksia 1900-luvulta
Carl Mann

Carl Mann (22. elokuuta 1942 Huntingdon, Tennessee – 16. joulukuuta 2020 Jackson, Tennessee) oli yhdysvaltalainen rockabilly- ja countrylaulaja ja -pianisti.
Mann aloitti laulamisen kirkossa 9-vuotiaana, kitaransoiton 10-vuotiaana ja pianonsoiton 13-vuotiaana. Vuonna 1957 hän julkaisi ensimmäisen singlensä ("Gonna Rock And Roll Tonight") yhdessä kitaristi Eddie Bushin kanssa. Rumpali W. S. Holland ryhtyi Mannin manageriksi, ja Hollandin tukemana Sam Phillips kiinnitti Mannin Sun Records -yhtiön artistiksi vuonna 1959. Mann kuului viimeisiin Phillipsin Sun Recordsille "löytämiin" artisteihin.
Mann tuli tunnetuksi erityisesti uudesta versiosta Nat King Colen standardista "Mona Lisa". Kappale julkaistiin Conway Twittyn samasta kappaleesta tekemän version jälkeen, mutta se pääsi kilpailusta huolimatta 25. sijalle Billboard-listoilla. Singleä myytiin yli miljoona kappaletta. Mannin ensimmäisen albumin (Like Mann, 1960) myyntiluvut tuottivat kuitenkin pettymyksen. Mann keikkaili 1960-luvun alussa Carl Perkinsin yhtyeen kanssa, kunnes tuli värvätyksi asepalvelukseen vuonna 1964. Hän palasi siviilielämään vuonna 1967. Tämän jälkeen hän solmi levytyssopimuksen Monument Recordsin kanssa, mutta single "Down to My Last 'I Forgive You'" ei palauttanut aiempaa menestystä. Mann jätti musiikkialan pian. Hän meni naimisiin ja alkoi työskennellä perheen puutavarayhtiössä Huntingdonissa. Välillä Mann kuitenkin teki paluita musiikin pariin. 1970-luvun loppupuolella hän alkoi saavuttaa uutta suosiota rockabillyn maineen kasvaessa Euroopassa. Mann jatkoi esiintymistä ja levyttämistä seuraavien vuosikymmenten aikana pitäen välillä taukoja. Vuonna 2011 julkaistiin Mannin elämästä kirja The Last Son of Sun, ja vielä vuonna 2012 hän julkaisi uuden albumin Carl Mann.
Mann otettiin Rockabilly Hall of Fameen vuonna 2006. Hän kuoli 78-vuotiaana sairaalassa Tennesseessä.
Caravan (thaiyhtye)

Surachai ”Nga” Chanthimathon esiintymässä vuonna 2006.
Caravan (thaiksi คาราวาน) on thaimaalainen yhteiskuntakriittinen folkyhtye, jonka ansiosta syntyi protestilauluun rinnastettava, sittemmin Carabaon popularisoima musiikkilajityyppi, phleng phya chiwit (thaiksi เพลงเพื่อชีวิต). Yhtyeen perustivat Ramkhamhaengin yliopiston opiskelijat Surachai Chanthimathon ja Wirasak Sunthonsi 1970-luvun alussa. Taustana yhtyeen uran alulle ja poliittisen laululiikkeen synnylle Thaimaassa olivat Thanom Kittikachornin sotilashallinnon kovat otteet opiskelijalevottomuuksien vaientamiseksi 1973.